अगर मुलायम और लालू इस बहाने साथ आते हैं तो यकीनन 1990 के दशक में उनके बीच पनपे अलगाव की कड़वी यादों को कम करने की कोशिश भी होगी। मुलायम इस बात पर दुख जता चुके हैं कि लालू ने 1997 में संयुक्त मोर्चे की सरकार में बतौर प्रधानमंत्री पद के उम्मीदवार को लेकर उनके नाम पर पेंच फंसा दिया था। लेकिन अब बदले हालात में यह तय है कि दोनों की इस रिश्तेदारी से जनता दल परिवार के एकजुट होने की संभावनाओं को काफी बल मिलेगा।